Ehdotus neuvoston päätökseksi Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen 94/268/Euratom mukauttamisesta Itävallan tasavallan, Suomen tasavallan ja Ruotsin kuningsaskunnan Euroopan unioniin liittymisen vuoksi



Virallinen lehti nro C 142 , 08/06/1995 s. 0018



Ehdotus neuvoston päätökseksi Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen 94/268/Euratom mukauttamisesta Itävallan tasavallan, Suomen tasavallan ja Ruotsin kuningsaskunnan Euroopan unioniin liittymisen vuoksi (95/C 142/12) KOM(95) 145 lopull. - 95/0092(COD) (Komission esittämä 26 päivänä huhtikuuta 1995) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvosto antoi päätöksellä 94/268/Euratom (1) tutkimus- ja koulutustoiminnan puiteohjelman (1994-1998); tämän päätöksen 1 artiklan 3 kohdassa määrätään, että tarpeellisena pidettävä määrä, jolla yhteisö osallistuu puiteohjelman rahoitukseen, on 1 254 miljoonaa ecua, josta 617 miljoonaa ecua on määrätty ohjeellisesti kaudeksi 1994-1996 ja 637 miljoonaa ecua kaudeksi 1997-1998, tämän päätöksen 4 artiklan 1 kohdassa määrätään, että puiteohjelmaa voidaan mukauttaa tai täydentää tilanteen kehittymisen mukaan; Itävallan, Suomen ja Ruotsin liittyminen Euroopan unioniin tekee tarpeelliseksi rahoitusta koskevan mukautuksen yhteisön voimavarojen sekä tutkimukseen ja kehitykseen käytettävien kulujen nousun vuoksi; puiteohjelman määriä on nostettava suhteellisesti, Ruotsin kanssa tehtyjen tieteellistä ja teknistä yhteistyötä koskevien sopimusten mukaisesti tämä valtio on jo osallistunut yhteisön tutkimustoimiin hallitun lämpöydinfuusion ja radiosuojelun alalla yhteisön rahoitusosuuden avulla; joka muodostaa tutkimustoimiin määrättyihin menoihin liittyvät "lisämäärärahat", tieteellisiä ja teknisiä tavoitteita, suosituimmuutta, eri alojen toimintoja ja valintaperusteita koskevat sekä muut puiteohjelmassa annetut määräykset ovat edelleen voimassa; tässä päätöksessä on siten rajoituttava antamaan ne määrien mukautukset, jotka Itävallan, Suomen ja Ruotsin liittyminen teki tarpeellisiksi, neljännestä puiteohjelmasta tehty Euroopan parlamentin ja neuvoston päätös 1110/94/EY (2) ja yhteisön tutkimus- ja koulutustoimintaa koskevasta puiteohjelmasta tehty neuvoston päätös 94/268/Euratom annettiin samaan aikaan ja samaksi kaudeksi; näitä kahta puiteohjelmaa mukauttavat päätökset on myös annettava samanaikaisesti ja samaksi kaudeksi, ja komissio on kuullut tieteen ja tekniikan tutkimuskomiteaa ja tämä komitea on antanut lausuntonsa, ON PÄÄTTÄNYT SEURAAVAA: Ainoa artikla Muutetaan Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) 26 päivänä huhtikuuta 1994 tehtyä neuvoston päätöstä 94/268/Euratom seuraavasti: - korvataan 1 artiklan 3 kohdassa määrät seuraavasti: määrä "1 254" määrällä "1 342" määrä "617" määrällä "757" määrä "637" määrällä "585" määrä "1 359" määrällä "1 447" - korvataan liite I tämän päätöksen liitteellä. (1) EYVL N:o L 115, 6.5.1994, s. 31 (2) EYVL N:o L 126, 18.5.1994, s. 1 LIITE "LIITE I PUITEOHJELMA (1994-1998): MÄÄRÄT JA NIIDEN OHJEELLINEN JAKAUTUMINEN >TAULUKON PAIKKA> "